Biex jiċċelebraw Jum l-Ewropea, l-istituzzjonijiet tal-UE jiftħu l-bibien tagħhom għall-pubbliku Bħala parti mill-jum għall-pubbliku tal-istituzzjonijiet tal-UE, il-kwartieri ġenerali tal-Kunsill Ewropew u l-Kunsill tal-Unjoni Ewropea, iż-żewġ istituzzjonijiet li jirrappreżentaw l-istati membri tal-UE, ser jiftħu l-bibien tagħhom mill-10:00 sas-18:00 nhar is-Sibt 28 ta' Mejju, fejn ser joffru żjarat bil-gwida, attivitajiet u stands tal-informazzjoni. Żjarat bil-gwida tal-bini Iggwidati minn membri tal-persunal, il-viżitaturi ser ikunu jistgħu jimxu fuq il-passi tal-presidenti u l-prim ministri tat-28 stat membru billi jsegwu rotta fil-bini tal-Kunsill li tibda mill-wasla tagħhom fid-daħla VIP sal-kmamar tal-laqgħat. Iż-żjarat huma organizzati mill-10:00 sal-17:00 bil-Franċiż, l-Olandiż, il-Ġermaniż u l-Ingliż. It-28 stat membru ser jiġu rrappreżentati fi stand konġunt, fejn il-viżitaturi jistgħu jitgħallmu kif kull pajjiż jipparteċipa fil-ħidma tal-Unjoni, jiskopru l-kulturi u l-pajżaġġi tagħhom, u anke jduqu xi ikel tradizzjonali. Xi stati membri, bħal Ċipru, is-Slovenja u l-Ungerija, ser jagħmlu sessjonijiet ta' żfin u/jew mużika tradizzjonali. Għal-lista sħiħa, ara s-sit web tal-jum għall-pubbliku (link f'qiegħ il-paġna). Arkivji ċentrali/Uffiċċju tal-Ftehimiet Il-persunal tal-arkivji ċentrali tal-Kunsill ser jispjega lill-viżitaturi kif u fejn ġew iffirmati t-trattati u l-ftehimiet Ewropej il-kbar l-oħra. Il-viżitaturi ser ikollhom l-opportunità wkoll li jaraw il-verżjonijiet oriġinali jew faksimili ta' wħud minn dawn id-dokumenti storiċi, bħall-verżjoni oriġinali tal-Konvenzjoni bejn l-Istati Afrikani, tal-Karibew u tal-Paċifiku u l-Komunità Ekonomika Ewropea, iffirmat fl-1975, jew kopja ċċertifikata tat-Trattat li jistabbilixxi l-Komunità Ekonomika Ewropea, iffirmat f'Ruma fl-1957. Kunsill online : il-viżitaturi ser jitħeġġu jieħdu sehem f'logħob interattiv, jiskopru fatti sorprendenti dwar l-Ewropa, jieħdu ritratti u jaqsmu l-impressjonijiet tagħhom dwar il-Kunsill ma' sħabhom fuq il-media soċjali. Fl-aħħar nett, il-Kunsill ser ikollu stands tal-informazzjoni ta' istituzzjonijiet u korpi oħra tal-UE bħall- Bank Ċentrali Ewropew (BĊE), il- Bank Ewropew tal-Investiment L-EUNAVFOR MED operazzjoni SOPHIA , li topera kontra l-faċilitazzjoni ta' dħul klandestin ta' bnedmin u n-netwerks tat-traffikar fil-Mediterran, ser tkun preżenti ukoll. Informazzjoni prattika Il-jum għall-pubbliku ser isir fil- Minħabba l-livell ta' allert attwalment fis-seħħ fil-Belġju, ser jiġu stabbiliti kontrolli addizzjonali tas-sigurtà madwar l-istituzzjonijiet. Għall-faċilitazzjoni ta' dawn il-kontrolli, il-viżitaturi huma mħeġġa biex ma jġibux bagalji jew oġġetti ingombranti oħra. Il-viżitaturi huma mħeġġa wkoll jużaw it-trasport pubbliku. Tul il-ġurnata kollha, ser ikun hemm ferrovija żgħira ddur minn istituzzjoni għall-oħra fil-kwartier Ewropew. Kuntatt u aċċess għall-istampa Il-media li jixtiequ jaċċessaw il-bini Justus Lipsius fil-jum għall-pubbliku huma mitluba jikkuntattjaw lill-uffiċċju stampa jekk għandhom xi mistoqsijiet u sabiex jiksbu aċċess faċli.